Publication: Magyar Közlöny
Issue: MK-2010-188 (Year: 2010, Number: 188)
Era: contemporary
Section: jogállásáról szóló 2010. évi LVIII. törvény szabályai szerinti közszolgálati jogviszony;”
Paragraph Index: 391

54. § A Hszt. a 49. §-t követõen a következõ 49/A. §-sal egészül ki: „49/A. § (1) A hivatásos állomány tagja, akit a 44. § (1) bekezdés b) pontja szerint legfeljebb két évre rendelkezési állományba helyeztek, a rendelkezési állomány ideje alatt beleegyezése nélkül a fegyveres szerv bármely szervezeti egységéhez végzettségének és képzettségének megfelelõ meghatározott szolgálati feladat teljesítésére vezényelhetõ. A vezénylés esetén a lakóhely és a vezénylés szerinti szolgálatteljesítési hely között a tömegközlekedési eszközzel történõ oda- és visszautazás idõtartama a két órát – ha a rendelkezési állományba helyezést megelõzõen a lakóhely és a szolgálatteljesítési hely közötti oda- és visszautazás két óránál hosszabb idõt vett igénybe, akkor ezt az idõtartamot – nem haladhatja meg.

Source: https://magyarkozlony.hu/hivatalos-lapok/6371a3459c2a0cdd8d56c3bc666cdd83e7894e56/dokumentumok/eddb6d0600425393362a9d2dfa4064803b899451/letoltes